ગાંધીનગર: શહેર નજીક આવેલા ઝુંડાલ ગામની સીમમાં સાંજના સમયે ખેતરમાં બેટરીના અજવાળે વલ્લી મટકાનું જુગારધામ ચાલતું હોવાની બાતમી સ્ટેટ મોનીટરીંગ સેલને મળી હતી જેના પગલે આ પોલીસ ટીમે અહીં દરોડો પાડતા જુગારીઓમાં નાશભાગ મચી ગઇ હતી અને ૧૨ જેટલા શખ્સો ફરાર થઇ ગયા હતા જ્યારે પોલીસે જુગાર રમાડનાર મુખ્ય સુત્રધાર સહિત આઠ વ્યક્તિઓને ઝડપી પાડયા હતા જેની પાસેથી ૬૦ હજારની રોકડ અને ૧૩ વાહનો મળીને ૪.૫૦ લાખનો મુદ્દામાલ કબજે કરવામાં આવ્યો હતો.